Si Dei dispositio paternitati vestrę me proximū loco fecisset, optassem  omnia a me facta vobis referre,  de faciendis vobiscum consilium inire. Nūc remotus opto sæpe facere, quod semper non possum. Vnde notū facio benignitati vestræ, quid post regressum meum a vobis factum sit de castro, quod super ipsum, vt ita dicā, Cluniaci caput, Hugo Discalciatus ædificabat, contigerit. Questus fueram inde, vt nostis, apud vos:  vestra prouidentia duro anathemati illud submiserat. Rediens igitur, inueni non tantum inchoatum, sed  fortibus iam muris cinctum:  excepta lapidea turri, cuius iam materiam pene totam iam dictus Hugo congregauerat, lignea interim iam erecta, fere ex integro consummatum. Inueni  nostros villam quandam iuris nostri, quę Clarummane dicitur, castro illi valde proximam fossatis,  munitionibus ambisse:  prout breuitas tēporis permiserat, communitam, castro Hugonis pro castro opposuisse. Inueni vniuersos adiacētes nobis, milites, Castellanos: ipsos insuper Comites  Duces Burgundiæ nostræ, velut aureæ, vt dicitur fortunæ inhiare:  quasi argentei fumi nidore attractos, ad arma sumenda nostros vndique concitare. Dicebant multa, amicorum condolendium, vel consultantium specie: quæ ego audita, in quā partem vergerent, aduertēs, aurem eis pacificam, velut bene consulentibus exhibebam. Instabāt  multi ex nostris, sed quo spiritu, ipsi viderint: asserentes credendum esse prudētibus viris, qui cum amici essent,  in re militari assueti, nō hortarentur ad inutilia, nec suaderent dissuadenda. Aderāt e conuerso longe plures his, affirmantes nihil vnquam lucratam esse Cluniacum militaribus armis: aut vecordem, aut hostē esse, qui Monachis pugnare suadeat, qui cucullatū gladio præcingat: pro admirabili habendum prodigio, si tale monstrum ad bella procedat. Ridēdos esse,  subsannandos esse ab orbe terrarum, huiusmodi milites vel athletas: nec iā illuc velle venire seculares ad suscipiendum religionis habitum, quem ab ipsis religiosis iam viderent depositum. Pręter hæc dāna innumera inde posse oriri, cum breui tempore bellica clades, etiam lōge maiores quam Ecclesia illa habeat redditus, possit assumere  consumēdo paulatim in se ipsa deficere. Ad vltimū homines aliis assuetos studiis, bellicarū artium prorsus ignaros, hostibus callidis,  in his a lacte educatis, non nisi prædam vel escam existere. Hęc vt sanioris consilij esse claruerunt, mediante Hugone de Berziaco,  quibusdā aliis militibus, ex parte autem nostra, fratre Enguizone pręcipue,  quibusdam aliis instantibus, concordia huiusmodi facta est. Deiicit ipse castri cōstructor,  diruit ab ipsis fundamentis, suis vel suorum manibus castrum: seque numquam deinceps aliquid ibidem ædificij facturum iuramento confirmat. Dat insuper  montem ipsum Ecclesiæ. Addit  iuramento, se a castro Buxeriæ vsq. Cluniacum, in aliquo prorsus loco, munitionem aliquam nūquam vlterius esse facturum. Interdicit  hoc cūctis hæredibus suis,  instrumentū istud continens, auctoritate  testimonio Lugdunen. Archiepiscopi  Coepiscoporum eius, Guilelmi Comitis,  aliorum terræ illius nobilium, sese facturum spopondit. Nos autem his de causis, dedimus ei ducētas  viginti libras. Hęc pręcipue ea de causa facta nouerit sublimitas vestra, quia memores consilij quod nobis dedistis, maluimus in pacis conditionibus expendere multa, quam sub dubia belli sorte consumere infinita.